Sewejariges verdwyn in KhayelitshaArgieffoto Twee sewejarige seuntjies het Donderdag in Khayelitsha in die Wes-Kaap verdwyn. Kol. André Traut, woordvoerder van die polisie, het gesê Miyolo Gwinita en Linathi Ntshonga is in dieselfde skool. Hulle is Donderdag laas gesien toe hulle saam in die gebied gespeel het. Hulle ouers het hulle as vermis aangemeld. “In hierdie stadium is dit nie duidelik watter klere hulle aangehad het tydens hul verdwyning nie. Enigiemand met inligting word versoek om Khayelitsha-polisie te kontak by 082 301 8910.”